Bunnkampen ingen hadde råd til å tape, endte med poengdeling
Remi André Svindland fikk nemlig direkte rødt kort etter 36 minutter etter å ha dyttet til Alexander Henningsson, som gikk tøft inn i en takling på hjemmelagets Erlend Eggen Persgård. Da så det rimelig håpløst ut for hjemmelaget, som før kampen lå tre poeng bak Fredrikstad på kvalifiseringsplass. Det var Elverums femte røde kort for sesongen. Og vondt gikk til verre for hjemmelaget bare minuttet etter pausen, da Sanel Kapidzic ordnet 1-0-ledelse til bortelaget. Angriperen var først på en retur etter et skudd fra Henningsson, og trillet enkelt inn ledermålet. Lest denne? Kupen scoret fire på 30 minutter(!) - nå lukter Florø på opprykkElverum var likevel ikke helt ufarlige etter 0-1-scoringen, og uavgjortspesialistene utlignet etter drøye 70 minutter. En godt slått corner fra Sivert Solli fant pannebrasken til Jonas Enkerud, som knuste Filip Westgaard i en duell på bakerste stolpe og utlignet til 1-1. Både Ludvig Begby og Ulrik Flo hadde sine muligheter på tampen av oppgjøret til å vippe kampen i FFKs favør, men ingen av spillerne klarte å overliste Tervaniemi i Elverum-buret. VG+: Slik skapte de et fotballeventyr i Florø Dermed endte det med poengdeling på Elverum stadion - kanskje ikke så veldig overraskende: både Elverum og FFK har nå spilt elleve uavgjorte kamper i årets utgave av 1.divisjon. FFK har 20 poeng og ligger på kvalifiseringsplass, mens Elverum ligger helt sist med 17 poeng etter at Arendal slo Florø 1-0 borte. Det er fortsatt syv kamper igjen. Fra sommeren: Spøker det på Fredrikstad Stadion? Andre resultater fra 1.divisjon: Florø-Arendal 0-1, Mjøndalen-Ranheim 3-0, Tromsdalen-Ull/Kisa 2-3, Åsane-Jerv 1-1.
(Elverum-Fredrikstad 1-1) Selv med en mann mindre i en drøy time, klarte Elverum å karre seg til ett poeng hjemme mot Fredrikstad i den viktige bunnkampen.